Асбест

Асбест (па-расейску: Асбест) — горад (з 1933) у Расеі, у Сьвярдлоўскай вобласьці. Насельніцтва 73,8 тыс. чал. (2005). Заснаваны ў 1889 годзе. Горад разьмешчаны на ўсходняй ускраіне Сярэдняга Ўрала, на рацэ Вялікі Рэфт, за 86 км на паўночны ўсход ад Екацерынбурга. Найбуйнейшыя прадпрыемствы: ААТ «Ураласбест» (дабыча асбеста кар’ерным спосабам); ААТ «УралАТИ» (вытворчасьць асбэстатэхнічных вырабаў); ААТ «Заречный» (вытворчасьць будаўнічага каменя і хрустальных вырабаў).